Tweede kans op liefde Elza Rademeyer: Graffiti Boeke
Mynhard Malan erf die plaas Koppie-alleen by sy vervreemde pa. Terwyl hy tydelik op 'n nabygeleë kleinhoewe tuisgaan, word sy voete letterlik en figuurlik onder hom uitgeslaan deur sy misterieuse buurvrou.
Wat beteken die woelinge binne-in hom wanneer hy aan Tessa Verwey dink? 'n Tartende duiwel op sy skouer wil vir Mynhard wysmaak dis iets anders as goeie maniere wat hom na haar toe dwing.
Tessa wil egter nie nóg 'n aantreklike man naby haar toelaat nie. Hoekom is sy so kil en afsydig, en wat weet sy omtrent Charlotte Basson se dood?
Mynhard sal iets aan sy muisneste moet doen. Dalk moet hy haar liefs vermy en hom by die plaaswerk bepaal voordat hy té betrokke raak by haar probleme. Boonop het hy 'n groot uitdaging op hande toe die beeldskone en manipulerende Yvette Minnaar opdaag. Katar koop glo spelers uit Afrika vir Sokkerwêreldbeker | Maroela Media
‘n Kunstenaarvoorstellling van een van die stadions
Só skryf Joachim Springer in ‘n omvattende artikel in Trouw.
Die idee is om veral spelers uit Afrika te werf, wat andersins waarskynlik nooit die geleentheid sou kry om in die toernooi te speel nie. Katar, as gasheerland, speel outomaties in die eindtoernooi.
Aan die spits van die talentsoekers staan Josep Colomer, voorheen talentsoeker vir Barcelona.
Na berig word, is 430 000 jong sokkerspelers in sewe Afrikalande reeds in die eerste jaar geïdentifiseer, en op die oomblik bestaan die register uit meer as ‘n miljoen spelers.
Katar het ‘n geskiedenis dat hy sportlui betaal om onder sy vlag deel te neem.
Om vir Katar te kan sokker speel in die wêreldbeker, moet ‘n speler van sy agtiende jaar af vir vyf jaar in die land gewoon het. So ‘n speler mag ook nie vir sy land van herkoms gespeel het nie.
Die spelers word aan allerlei geleenthede, soos die Aspire Academy, blootgestel, of by Europese klubs “uitgeplaas”.
Katar beskryf dit as ‘n humanitêre gebaar, terwyl kritici dit mensehandel noem.